Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Palestiinalaiset islamistit ampuivat raketin Gazasta Etelä-Israeliin.
Israel teki kostoiskuja.
Israel kamppailee koronatartuntojen leviämistä vastaan.
Vahvistettujen tartuntojen määrä kasvaa: -
perjantain jälkeen yli tuhat uutta tartuntaa.
Iranin tukemat ryhmät tekivät raketti-iskuja -
Saudi-Arabian ja Yhdysvaltain tukemiin tukikohtiin Irakissa.
Iran vaatii kansainvälistä yhteisöä lievittämään USA:n Iran-pakotteita.
Islamistit ampuivat raketin Gazasta Etelä-Israeliin viikonloppuna.
Hälytyssireenit soivat Sderotissa ja sen ympäristössä -
pakottaen asukkaat pommisuojiin ensi kertaa kolmeen viikkoon.
Onneksi ammus räjähti asumattomalla alueella eikä aiheuttanut vahinkoa.
Israelin puolustusvoimat (IDF) otti kostoiskukohteeksi infrastruktuurin, -
jota käytettiin IDF:n mukaan maanalaiseen toimintaan, -
sekä Hamasille kuuluvia sotilasalueita Pohjois-Gazassa.
Yksikään palestiinalaisryhmä ei ole ottanut vastuuta rakettitulesta.
Israel kuitenkin pitää yksin Hamasia vastuullisena -
kaikkeen terrorismiin liittyvään toimintaan, joka on lähtöisin Gazasta.
Lähi-idän kvartetin edustajat eli EU, USA, Venäjä ja YK -
pitivät telekokouksen siitä yhteisestä huolenaiheesta, -
että koronaepidemia leviää Gazaan.
Kvartetti sai kattavan selonteon -
myös YK:n kahden miljardin dollarin humanitaarisen avun suunnitelmasta.
He keskittyivät silti Gazaan, jossa tuhoisan epidemian riski on tuntuva.
Gazassa on todettu vain yhdeksän tartuntaa.
Testipakkauksista on kuitenkin puutetta, -
mikä on herättänyt huolta tilanteen todellisesta vakavuudesta.
Vaikka Gazan jihadistiterroristit tavoittelevat avoimesti Israelin tuhoa,-
IDF:n palestiinalaisalueiden hallintokoordinaattori paljasti -
tehneensä yhteistyötä kansainvälisen yhteisön kanssa maaliskuun ajan -
koronan leviämisen hidastamiseksi Gazassa.
Osana näitä ja monia muita humanitaarisia toimia -
Israel lahjoitti Gazaan osan omista koronavirustesteistään, -
satoja terveydenhuollon suojavarustepakkauksia -
sekä lääkkeitä ja desinfiointiaineita.
YK kiitteli Israelia sen humanitaarisista toimista, -
että niillä on suuri merkitys koronan leviämisen hidastamisessa Gazassa.
Ja kun Israelin viranomaiset ovat nähneet erityistä vaivaa -
Gazan ja Länsirannan väestöjen auttamiseksi, -
Gazan islamistijärjestöt peruivat joukkomielenosoituksen, -
joka oli ollut tarkoitus pitää Gazan ja Israelin rajalla.
Mielenosoitus olisi pidetty tänään "Suuren paluumarssin" vuosipäivänä.
Kaksi vuotta sitten rajalla mellakoitiin viikoittain, -
koska nämä palestiinalaiset tahtovat vallata uudelleen alueet, -
jotka he mielestään menettivät vuoden 1948 sodassa.
Nyt kuitenkin kun koronan leviämistä yritetään hillitä, -
eri palestiinalaisryhmien johtajat kehottivat kannattajiaan -
olemaan osallistumatta marssille.
Myös Israelissa kamppaillaan koronatartuntojen leviämistä vastaan.
Vahvistettujen tartuntojen määrä jatkaa tasaista kasvua.
Israelin terveysministeriön mukaan -
perjantain jälkeen on todettu yli tuhat uutta tartuntaa.
Sairastuneita on 4 347, joista 80 on kriittisessä tilassa.
Lukemat ovat tältä aamulta.
Koska tilanne pahenee, -
pääministeri Benjamin Netanjahun on kerrottu harkitsevan -
koko maata koskevaa eristystä kolmen viikon ajaksi.
Asiantuntijalähde kertoi TV7:lle, -
että yleistä eristystä tarkasteltaisiin viikoittain -
ja että IDF mobilisoitaisiin avustamaan poliisia täytäntöönpanossa -
sekä elintärkeissä logistisissa toimituksissa.
Israelin hallitus pyrkii säilyttämään hallinnan tartuntojen leviämisestä.
Toimenpiteillämme on selvä tavoite: pysäyttää infektio Israelissa.
Vähennetään tilaisuuksia saada tartunta. Jos leviäminen pysäytetään -
ja jos tartunnan saaneet löydetään äkkiä, saamme tilanteen hallintaan.
Kansallinen turvallisuusneuvonantaja korosti myös, -
että kansan on tärkeää noudattaa koronatyöryhmän määräyksiä.
Tapausmäärien nopea kasvu ja taudinkulun epävarmuus -
luovat ymmärrettävästi odotuksia tiedon selkeydestä ja vakaudesta.
Valitettavasti on vaikeaa antaa kattavia vastauksia -
ja oletan, ettei poikkeusaika jää lyhyeksi.
Mutta ― ja tämä on tärkeää ― se riippuu myös meistä.
Ei ainoastaan mutta myös meistä.
Se riippuu jokaisen toiminnasta ja sitoutumisesta yhteiseen tavoitteeseen
hidastaa epidemian leviämistä.
Tähän mennessä tehtyjen testien rajallinen määrä -
on antanut terveysviranomaisille vain osittaisen tilannekuvan.
Turvallisuusneuvonantaja kertoi, -
että toimien tulokset selviävät vasta kahden viikon kuluttua.
Kriisin keskellä on vaikeaa ennustaa tulevaa -
mutta myös nykyhetki on tuntematon.
Saamme arvosanan nykyhetken toiminnasta -
vasta kahden viikon kuluttua.
Jos toimimme oikein, hienoa. Jos teimme virheitä, on jo myöhäistä.
Koronaviruksen todellista leviämis- astetta yritetään selvittää Israelissa.
Terveysministeriön mukaan tehdään noin 6 000 koronatestiä päivittäin.
Testimäärää pyritään kasvattamaan -
Netanjahun asettamaan tavoitteeseen eli 30 000 testiin päivässä.
Saudi-Arabian viranomaiset ovat vahvistaneet, -
että ilmatorjunta on pysäyttänyt kaksi ballistista ohjusta, -
jotka oli ammuttu Jemenistä.
Iranin tukemat huthiterroristit ilmoittautuivat iskuntekijöiksi.
Kohteena oli strategisia talous- ja sotilaskohteita Riadissa -
sekä Jazanin, Najranin ja Asirin kaupungeissa.
Siviilipuolustusministeriön tiedottaja, -
everstiluutnantti Mohammed al-Hammadi sanoi, -
että kaksi siviiliä sai lieviä vammoja ohjuksen sirpaleista, -
sillä ohjus räjähti asuinalueen yllä Riadissa.
Tiedottaja tuomitsi huthit ja näiden iranilaiset suojelijat iskusta, -
joka tehtiin vain kaksi päivää YK:n välittämän tulitauon alkamisesta.
Vain kaksi päivää ennen huthien iskua Iranin tukemat militantit Irakissa -
ampuivat kaksi rakettia Bagdadin vihreälle vyöhykkeelle, -
missä sijaitsevat Irakin hallitus ja monien valtioiden lähetystöt.
Irakin armeijan mukaan raketit osuivat lähelle operaatiokomento-osastoa, -
joka sijaitsee parin sadan metrin päässä Yhdysvaltain suurlähetystöstä.
Raketti-isku oli tiedustelun mukaan Iranin tukemien militanttien vastuulla.
Se oli viides isku Yhdysvaltain tukemia sotilaskohteita vastaan tässä kuussa.
Iranin terrorismin lonkerot jatkavat Lähi-idän piinaamista, -
mutta papistohallinto käy propaganda- kampanjaa Yhdysvaltoja vastaan.
Tavoite on painostaa Trumpin hallintoa lievittämään Iran-pakotteita,-
jotka Iranin mukaan estävät Irania hallitsemasta koronan leviämistä.
Tähän mennessä koronavirus on vaatinut yli 2 000 iranilaisen hengen.
USA on tarjonnut Iranille humanitaarista apua -
lievittämään koronan raskaita seurauksia, -
mutta Iran on kieltäytynyt ottamasta vastaan amerikkalaisten apua.
Pakotteet ovat -
julmia, laittomia ja terroristisia.
Yhdysvallat on asettanut ne Iranin kansalle.
Valitettavasti muut maat noudattavat samaa linjaa, -
koska ne pelkäävät Yhdysvaltojen rangaistusta.
Se on aiheuttanut meille suuria ongelmia.
Yhdysvallat sanovat: "Autamme Irania koronavirustilanteen kanssa."
Se on historian suurin valhe.
Vaikka Iranin vallankumouskaarti on jatkanut terroristitoimia, -
joissa kuoli kaksi amerikkalaista ja yksi brittisotilas maaliskuun alussa, -
EU ilmoitti myöntävänsä Iranille 20 milj. euroa humanitaarista apua.
Olemme keskustelleet erityisesti Iranin tilanteesta.
Sinne epidemia on iskenyt toiseksi rajuimmin maailmassa.
Tilanne on käymässä vakavaksi.
Humanitaarisen avun antamista on jatkettava.
Jatkaminen on kuvainnollista, -
sillä emme ole kyenneet antamaan kovinkaan paljon humanitaarista apua.
Valmisteilla on kuitenkin 20 milj. euroa humanitaarista apua, -
joka toimitetaan Iranille ensi viikkojen aikana.
Vaikka jotkin EU-maat kamppailevat itsekin epidemian kanssa, -
EU:n ulkoasiain päällikkö, joka näyttää uskoneen Iranin kertomuksen, korosti,
että EU tukee taloudellisesti 70:ää maata, myös Irania ja Venezuelaa.
Kiitos seurasta! Rukoilkaa minun ja TV7:n Jerusalemin tiimin kanssa -
rauhaa ja pelastusta Jerusalemille ja Israelille.
Rukoilkaa myös kaikkien koronaan sairastuneiden puolesta maailmalla.
Olen Jonathan Hessen. Hyvää illan jatkoa ja viikkoa! Huomiseen.
Suomennos: Maija Tuukkanen